รายได้รัฐส.ค.ทรุดต่ำเป้า3.23หมื่นล้าน
รัฐถังแตกรายได้ส.ค.ต่ำเป้า3.23หมื่นล้านบาท ส่งผลให้ 11 เดือนแรกก่อนปิดหีบทรุดต่ำกว่าเป้าไปด้วย
21 ก.ย. 2555

รัฐถังแตกรายได้ส.ค.ต่ำเป้า3.23หมื่นล้านบาท ส่งผลให้ 11 เดือนแรกก่อนปิดหีบทรุดต่ำกว่าเป้าไปด้วย
นาย สมชัย สัจจพงษ์ ผู้อำนวยการสำนักงานเศรษฐกิจการคลัง (สศค.)เปิดเผยว่ารายได้รัฐบาลสุทธิเดือนส.ค.  2555 จัดเก็บได้ 3 แสนล้านบาท ต่ำกว่าประมาณการ 3.23 หมื่นล้านบาท จากการชำระภาษีจากกำไรสุทธิของนิติบุคคลที่ต่ำกว่าเป้าหมายได้ส่งผลให้ราย ได้รัฐบาลสุทธิในช่วง 11 เดือนแรกของปีงบประมาณ 2555 ต.ค. 2554 ถึง ส.ค. 2555 ต่ำกว่าเป้า 1.98 หมื่นล้านบาท                นายสมชัย กล่าวว่า เหตุการณ์อุทกภัยช่วงปลายปี 2554 และความผันผวนของเศรษฐกิจโลกจากวิกฤติเศรษฐกิจของประเทศในกลุ่มยูโรโซน รวมทั้งผลกระทบจากมาตรการเพิ่มขีดความสามารถเอกชนไทยผ่านการลดอัตราภาษีเงิน ได้นิติบุคคล และผลกระทบจากมาตรการช่วยลดภาระค่าครองชีพของประชาชนผ่านการชะลอการปรับขึ้น อัตราภาษีสรรพสามิตน้ำมันดีเซล ได้ส่งผลให้การจัดเก็บรายได้ของรัฐบาลที่ผ่านมาในช่วง 11 เดือนแรกของปีงบประมาณ 2555 ต่ำกว่าเป้าหมาย
อย่างไรก็ดี การดำเนินนโยบายและมาตรการต่างๆ ของรัฐบาลทั้งเพิ่มรายได้ ลดรายจ่ายของประชาชน และนโยบายกระตุ้นการบริโภคและการลงทุน รวมทั้งการฟื้นตัวของอุตสาหกรรมรถยนต์ ทำให้กระทรวงการคลังเชื่อมั่นว่าผลการจัดเก็บรายได้รัฐบาลในปีงบประมาณ 2555 นี้ จะใกล้เคียงกับเป้าหมายที่ตั้งไว้ 1.98 ล้านล้านบาท